**Szám:** 1-9/2019. 13. sz. napirendi pont

**Előterjesztés**

Zalaszentgrót Város Önkormányzata Képviselő-testületének

2019. július 25-i rendes, nyilvános ülésére

**Tárgy:** A Koncz Dezső Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény játszótéri eszközei beszerzésének támogatása

**Tisztelt Képviselő-testület!**

Ismert tisztelt képviselőtársaim előtt, hogy Koncz Dezső Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény sohasem állt önkormányzati fenntartásban, illetve működtetésben.

Mindezek ellenére úgy vélem, hogy azon korábbi egyöntetű álláspontunk továbbra is változatlan, mely szerint a helyi nevelés-oktatás ügye nem lehet közömbös számunkra, így az intézmény szakmai színvonalának lehetőség szerinti fejlesztése mindig kiemelt szempont lesz Zalaszentgrót Város Önkormányzata számára.

A közelmúltban egyeztetéseket folytattunk annak kapcsán, hogy a fenntartó Zalaegerszegi Tankerületi Központ új játszótéri eszközöket kíván beszerezni a Koncz iskola számára, és szívesen vennék, ha önkormányzatunk anyagilag támogatná ezeknek a modern, a gyermekek biztonságát sokkal inkább garantáló elemeknek a megvásárlását, azzal, hogy azok szállításának, szerelésének, a megfelelő ütéscsillapító talaj kialakításának, valamint az üzembe helyezéskori TÜV vizsgálatnak a költségeit a Tankerületi Központ viselné.

Szintén ismert, hogy a Coca-Cola HBC Magyarország Kft. évek óta támogatja a zalaszentgróti játszóterek megújulását, ezen cég jóvoltából az ez évi költségvetésünk beruházási kiadások előirányzata is tartalmaz bruttó 3.595.000,- Ft forrást játszótéri elemek beszerzésére.

A fentiek alapján javaslom az említett előirányzat terhére az I. számú mellékletként csatolt - 1.150.000,- Ft összeget tartalmazó - támogatási megállapodás megkötését a Zalaegerszegi Tankerületi Központtal az intézmény játszótéri eszközei beszerzésének támogatása tárgyában.

A Gazdasági és Városfejlesztési Bizottság a jelen előterjesztés tárgyát a 2019. július 18-i ülésén az egyebek napirendi pont keretében megtárgyalta, a 48/2019. (VII. 18.) számú határozatával elfogadta, és a Képviselő-testület részére elfogadásra javasolta.

Kérem a T. Képviselő-testületet, hogy az előterjesztést szíveskedjen megtárgyalni, majd azt követően az alábbi határozati javaslatot elfogadni.

**Határozati javaslat**

Zalaszentgrót Város Önkormányzatának Képviselő-testülete úgy dönt, hogy az előterjesztés 1. számú melléklete szerinti formában és tartalommal támogatási megállapodást köt a Zalaegerszegi Tankerületi Központtal a Koncz Dezső Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény játszótéri eszközei beszerzésének támogatása tárgyában.

A Képviselő-testület a támogatás bruttó 1.150.000,- Ft összegű pénzügyi fedezetét az önkormányzat 2019. évi költségvetése beruházási kiadások (játszótéri elemek) előirányzatának terhére biztosítja, melynek forrása a Coca-Cola HBC Magyarország Kft. által játszóterek, ifjúsági terek felújítására, fejlesztésére nyújtott támogatás.

A Képviselő-testület felhatalmazza a polgármestert a támogatási megállapodás aláírására.

Határidő: 2019. július 31.

Felelős: Baracskai József polgármester

**Zalaszentgrót**, 2019. július 22.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző

I. számú melléklet

**TÁMOGATÁSI Megállapodás**

mely létrejött egyrészről

**Zalaszentgrót Város Önkormányzata** (székhelye: 8790 Zalaszentgrót, Dózsa Gy. u. 1.; adószáma: 15734398-2-20; képviseli: **Baracskai József** polgármester) a továbbiakban: **Támogató**,

másrészről a

**Zalaegerszegi Tankerületi Központ** (székhelye: 8900 Zalaegerszeg, Bíró Márton u. 38.; adószáma: 15835547-2-20; képviseli: **Kajári Attila** tankerületi igazgató) a továbbiakban: **Támogatott** - együttesen **Szerződő felek** - között az alulírott napon és helyen, az alábbiakban részletezett feltételek szerint:

1./ Szerződő felek elöljáróban rögzítik, hogy előzetesen egyeztetéseket folytattak arról, hogy a Támogató anyagi forrás biztosításával hozzájárul a zalaszentgróti Koncz Dezső Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény játszótéri eszközeinek beszerzéséhez.

2./ Szerződő felek megállapodnak abban, hogy a Támogató a **…/2019. (VII. 25.)** számú képviselő-testületi határozata alapján **1.150.000,- Ft, azaz egymillió-egyszázötvenezer forint** összegű támogatásban részesíti a Támogatottat.

3./ Szerződő felek megállapodnak abban, hogy a Támogató az 2./ pontban meghatározott támogatást a jelen megállapodás aláírását követő 8 napon belül átutalja a Támogatott **10049006-00336970-00000000** számú előirányzat-felhasználási keretszámlájára.

4./ A Támogatott tudomásul veszi, hogy a támogatást kizárólag az 1./ pontban rögzített támogatási céllal kapcsolatban felmerülő kiadásokra használhatja fel, azt más személy vagy szervezet részére támogatásként, illetve egyéb jogcímen tovább nem adhatja.

5./ A Támogatott vállalja, hogy a jelen megállapodás mellékletét képező elszámoló lap és az ahhoz csatolt - a Támogatott képviselője által hitelesített - számlamásolatok, valamint a felhasználással érintett szerződések, megrendelők hitelesített példányának visszaküldése útján a támogatás felhasználásáról 2020. január 31. napjáig tételesen elszámol, illetve a támogatás esetlegesen fel nem használt részét ezen időpontig a Támogató részére visszautalja. Az elszámolás során a számlákra a *"Zalaszentgrót Város Önkormányzata által nyújtott támogatás elszámolására benyújtásra került"* szövegrészt rá kell vezetni.

6./ A Támogatott tudomásul veszi, hogy amennyiben az elszámolási kötelezettségét elmulasztja vagy nem megfelelően teljesíti, úgy a támogatás összegét a Polgári Törvénykönyvről szóló 2013. évi V. törvény (a továbbiakban: Ptk.) szerinti, a támogatás átutalásának időpontjától számított késedelmi kamattal növelten köteles a Támogató részére visszafizetni.

7./ A Támogatott képviselője kijelenti, hogy az általa képviselt szervezet - mint az oktatásért felelős miniszter irányítása, valamint a középirányítói hatáskört gyakorló Klebelsberg Központ alá tartozó központi költségvetési szerv - a nemzeti vagyonról szóló 2011. évi CXCVI. törvény 3. § (1) bekezdés 1. pont a) alpontja alapján átlátható szervezetnek minősül.

8./ Szerződő felek megállapodnak abban, hogy jelen megállapodás teljesítése során kölcsönösen együttműködnek, egymást a megállapodást érintő lényeges körülményekről haladéktalanul tájékoztatják.

9./ Szerződő felek rögzítik, hogy jelen megállapodásból eredő esetleges vitás kérdéseket elsődlegesen tárgyalás útján kívánják rendezni. Amennyiben a tárgyalás nem vezet eredményre, a felek a vitás kérdés rendezésére a Zalaegerszegi Járásbíróság kizárólagos illetékességét kötik ki.

10./ Szerződő felek megállapodnak abban, hogy a jelen szerződésben nem szabályozott kérdésekben a Ptk., valamint a vonatkozó egyéb jogszabályok rendelkezései az irányadók.

11./ A felek jelen megállapodást - mint akaratukkal mindenben megegyezőt - arra felhatalmazott képviselőik útján, jóváhagyólag írják alá.

**Zalaszentgrót,** 2019. július …

..................................................... ....................................................

**Baracskai József** polgármester **Kajári Attila** tankerületi igazgató

**Támogató Támogatott**

Pénzügyileg ellenjegyezte 2019. július …-én:

........................................................ ……………………………………

**Ujvári Éva Molnár Katalin**

pénzügyi osztályvezető gazdasági igazgatóhelyettes

Zalaszentgróti Közös Önkormányzati Hivatal Zalaegerszegi Tankerületi Központ

1. számú melléklet

**ELSZÁMOLÁS**

a támogatási összeg felhasználásáról

Támogatott neve, székhelye: **Zalaegerszegi Tankerületi Központ** (8900 Zalaegerszeg, Bíró Márton u. 38.)

Támogatás célja: A zalaszentgróti Koncz Dezső Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény játszótéri eszközei beszerzésének támogatása

Folyósított támogatás összege: **1.150.000,- Ft, azaz egymillió-egyszázötvenezer forint**

|  |  |  |  |
| --- | --- | --- | --- |
| **Sorszám** | **Támogatási összeg jogcímenként, tételesen** | **Számla**  **Alapdokumentum száma** | **Összeg**  **(Ft)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| ÖSSZESEN: |  |  |  |

Az elszámoláshoz a támogatott törvényes képviselője által hitelesített számlák nyújthatók be. Fent nevezett támogatott büntetőjogi felelősségem tudatában nyilatkozom, hogy a támogatásként elszámolt fenti összeg a támogatási szerződésben foglaltaknak megfelelően került felhasználásra, az elszámolásban megjelölt számlákat, bizonylatokat csak a Zalaszentgrót Város Önkormányzata által nyújtott támogatás elszámolásához használtam fel.

……………………………………………. ………………………………

elszámolás helye, dátuma aláírás, pecsét