**Zalaszentgrót Város Önkormányzata Képviselő-testületének**

**/2019. ( ) önkormányzati rendelete**

**a helyi építési szabályzatról szóló 24/2014. (IX. 12.) önkormányzati rendelet módosításáról**

Zalaszentgrót Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, a Magyarország Alaptörvénye 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a helyi építési szabályzatról szóló 24/2014. (IX. 12.) önkormányzati rendelet módosításáról a következőket rendeli el:

**1. §**

Zalaszentgrót Város Önkormányzata Képviselő-testületének a helyi építési szabályzatról szóló 24/2014. (IX. 12.) önkormányzati rendelete (a továbbiakban: Rendelet) 14.§ (1) a) pontja helyébe a következő rendelkezés lép:

14. §(1) Az igazgatási terület

*a)* beépítésre szánt területeit az építési használatuk általános jellege, valamint sajátos építési használatuk szerint

1. lakó-,

1.1. nagyvárosias lakó - (Ln),

1.2. kisvárosias lakó - (Lk),

1.3. kertvárosias lakó - (Lke),

1.4. falusias lakó - (Lf),

2. vegyes-,

2.1. településközpont (Vt),

2.2. intézményi (Vi),

3. gazdasági-,

3.1. kereskedelmi, szolgáltató- (Gksz),

3.2. ipari- (Gip),

4. üdülő-,

4.1. üdülőházas- (Üü), valamint

5. különleges-,

5.1. mezőgazdasági üzemi (Kmü)-,

5.2. strand (Kst)-,

5.3. hulladékkezelő, -lerakó (Khk)-,

5.4. garázssor (Kg)-,

**2. §**

A Rendelet 19. § (3) bekezdése helyébe a következő rendelkezés lép:

19. §

(3) A Vt jelű településközpont terület építési használatának megengedett felső határértékei és telekalakítási szabályai:

|  |  |  |  |  |  |  |
| --- | --- | --- | --- | --- | --- | --- |
|  | **Vt-1** | **Vt-2** | **Vt-3** | **Vt-4** | **Vt-5** | **Vt-6** |
| Kialakítható legkisebb telekszélesség és terület | 20m, 700 m2 | 20m, 1000 m2 | 25m, 1000 m2 | -, 300 m2 | 20m, 1000 m2 | 20m, 500 m2 |
| Beépíthető legkisebb telek területe | kialakult | kialakult | kialakult | kialakult | kialakult | kialakult |
| beépítési mód: | Oldalhatáron álló | Zártsorú | Szabadon álló | Zártsorú | Oldalhatáron álló | Zártsorú |
| Megengedett legnagyobb beépítettség | 40 % | 50% | 50 % | 80 % | 50 % | 50 % |
| A megengedett legnagyobb beépítési magasság | Homlokzatmagasság: 6,0 m  Épületmagasság: 6,0 m | Párkánymagasság: 10,5 m, (7,5 m)\*  Épületmagasság: 10,5 m | Homlokzatmagasság: 7,5 m  Épületmagasság: 7,5 m | Homlokzatmagasság: 7,5 m  Épületmagasság: 7,5 m | Homlokzatmagasság: 7,5 m  Épületmagasság: 7,5 m | Utcai párkánymagasság: 7,5 m  Épületmagasság: 9,0 m |
| Oldalkert legkisebb mértéke | 5,0 m | - | 3,0 m | - | 5,0 m | - |
| Kialakítható legkisebb zöldfelület mértéke | 20 % | 20 % | 30 % | 10 % | 30 % | 10 % |

\* Széchenyi utca felől

**3. §**

A Rendelet „Különleges garázssor terület” alcímmel a következő 25/B. §-szal egészül ki:

**Különleges garázssor terület**

**25/B. §**

(1) A Kg jelű különleges garázssor övezetben a 3,5 tonna önsúlynál nem nehezebb gépjárművek számára garázsépületek, garázssorok helyezhetők el. Az övezet területén meglévő épületek elbontását követően, illetve a meglévő épületekhez utcakép szempontjából illeszkedve új gépjárműtároló épületek, garázsok elhelyezhetők.

(2) A Kg jelű különleges garázssor övezet építési használatának megengedett határértékei és telekalakítási szabályai:

|  |  |
| --- | --- |
|  | **Kg** |
| Kialakítható legkisebb telekszélesség és terület | nem korlátozott |
| Beépíthető legkisebb telek területe | nem korlátozott |
| beépítési mód: | zártsorú |
| Megengedett legnagyobb beépítettség | 75 % |
| A megengedett legnagyobb beépítési magasság | Épületmagasság: 3 m |
| Kialakítható legkisebb zöldfelület mértéke | nem korlátozott |

Záró rendelkezések

**3. §**

(1) A Rendelet 1. mellékletét képező 1-5/2014. sorszámú tervlap az e rendelet 3. és 4. melléklete szerinti tervlap alapján, a Rendelet 1. mellékletét képező 1-6/2014. sorszámú tervlap az e rendelet 2. és 4. melléklete szerinti tervlap alapján, a Rendelet 1. mellékletét képező 1-10/2014. sorszámú tervlap az e rendelet 1. melléklete szerinti tervlap alapján módosul.

(2) E Rendelet a kihirdetését követő 30. napon lép hatályba, és a hatályba lépését követő napon hatályát veszti.

(3) Az e Rendeletben meghatározott szabályokat a folyamatban lévő ügyekben is alkalmazni kell.

|  |  |
| --- | --- |
| **Baracskai József**  polgármester | **Dr. Simon Beáta**  jegyző |

A rendelet 2019. július napján kihirdetésre került.

**Dr. Simon Beáta**

jegyző

INDOKOLÁS

1. §-hoz

A rendelet módosítása révén bevezetésre kerül a különleges garázssor terület megjelölés, felsorolás szintű rögzítésével.

2. §-hoz

A Vt. (vegyes településközpont) terület építési használatának megengedett határértékei közül a Vt-1 területegységben a kialakítható legkisebb telekszélesség és terület nagysága 1000m2-ről 700 m2-re csökken.

3. §-hoz

A „különleges garázssor területen”létesíthető épületeket szabályozza az övezet építési használatának megengedett határértékeivel és telekalakítási szabályaival.

4. §-hoz

A módosítás révén a Rendelet 1. mellékletét képező 1-5/2014., 1-6/2014. és az 1-10/2014. számú tervlapok módosulnak.

A rendelet módosítást hatályba léptető és folyamatban lévő ügyekben való alkalmazásának szabályait tartalmazza.